Prinţul Harry şi Meghan, gazdele unui concert caritabil pentru vaccinare COVID-19. Joe Biden şi soţia sa, printre invitați.
Ducii de Sussex vor fi gazdele unui concert caritabil pentru vaccinare COVID-19. La strângerea de fonduri vor participa şi Joe Biden şi soţia sa, dar și vicepreşedintele Kamala Harris. Jennifer Lopez, Eddie Vedder, J Balvin şi HER sunt unii din artiștii care vor cânta la concert.
Prinţul Harry şi soţia sa Meghan vor fi gazdele unui concert de strângere de fonduri pentru vaccinare, ce va fi difuzat pe 8 mai. La strângerea de fonduri vor participa şi Joe Biden şi soţia sa, au anunţat marţi organizatorii evenimentului.Împreună cu preşedintele american Joe Biden şi prima doamnă Jill Biden, vicepreşedintele Kamala Harris va apărea şi ea la "Vax Live: The Concert To Reunite The World". Printre artiştii care vor cânta la concert vor fi Jennifer Lopez, Eddie Vedder, J Balvin şi HER.Concertul caritabil organizat de Global Citizen are ca scop strângerea de bani pentru doze de vaccin în ţările sărace. Organizatorii fac apel şi la ţările din G7 să împartă vaccinurile în exces cu ţările mai sărace.De asemenea, îndeamnă companiile farmaceutice "inclusiv Moderna să pună la dispoziţie vaccinuri la preţuri non-profit".Concertul va fi pre-înregistrat pe 2 mai la Los Angeles şi va fi transmis pe YouTube şi pe reţelele de televiziune americane ABC şi CBS pe 8 mai.La eveniment vor apărea şi preşedintele francez Emmanuel Macron şi prim-ministrul canadian Justin Trudeau."În ultimul an, lumea noastră a experimentat durerea. Acum trebuie să ne vindecăm şi să ne vindecăm împreună. Nu putem lăsa pe nimeni în urmă. Toţi vom beneficia, vom fi cu toţii mai în siguranţă, atunci când toată lumea are acces egal la vaccin. Trebuie să urmărim o distribuţie echitabilă a vaccinului şi, în acest sens, să restabilim credinţa în umanitate“, au spus Harry şi Meghan într-o declaraţie.